CELEX: 62013TN0160
Language: et
Date: 2013-03-15 00:00:00
Title: Kohtuasi T-160/13: 15. märtsil 2013 esitatud hagi — Bank Mellat versus nõukogu

25.5.2013   
            
            
               ET
            
            
               Euroopa Liidu Teataja
            
            
               C 147/25
            
         15. märtsil 2013 esitatud hagi — Bank Mellat versus nõukogu
   (Kohtuasi T-160/13)
   2013/C 147/45
   Kohtumenetluse keel: inglise
   
      Pooled
   
   
      Hageja: Bank Mellat (Teheran, Iraan) (esindajad: solicitor S. Zaiwalla, solicitor P. Reddy, solicitor F. Zaiwalla, D. Wyatt, QC ja barrister R. Blakeley)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu määruse (EL) nr 1263/2012 (1) artikli 1 lõige 15; ja/või
            
         
               —
            
            
               tühistada hagejat puudutavas osas nõukogu määruse (EL) nr 1263/2012 artikli 1 lõige 15; ja
            
         
               —
            
            
               tunnistada nõukogu otsuse 2012/635/ÜVJP (2) artikli 1 lõige 6 hageja suhtes kohaldamatuks; ja
            
         
               —
            
            
               mõista käesoleva hagiga seotud kulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et finantsembargo ei ole „vajalik meede” ja sel puudub seega igasugune õiguslik alus vastavalt ELTL artiklile 215, kuna see ei ole asjaomaste välispoliitiliste eesmärkidega mõistlikult seotud.
            
         
               2.
            
            
               Teine väide, et finantsembargo on igal juhul ebaproportsionaalne väidetavalt taotletavate välispoliitiliste eesmärkide suhtes ning seega puudub sel õiguslik alus vastavalt ELTL artiklile 215.
            
         
               3.
            
            
               Kolmas väide, et finantsembargo on vastuolus EL õiguse üldpõhimõtetega ja konkreetselt ELTL artikli 215 lõikega 3, see on vastuolus proportsionaalsuse, õiguskindluse ja suval põhinevate otsuste keelu põhimõtetega ning nõudega, et sanktsioonid sisaldaksid vajalikke õiguslike tagatisi.
            
         
               4.
            
            
               Neljas väide, et finantsembargo rikub hageja omandiõigust, tema õigust tegeleda äritegevusega, kapitali vaba liikumist ja proportsionaalsuse põhimõtet.
            
         
      (1)  Nõukogu 21. detsembri 2012. aasta määrus (EL) nr 1263/2012, millega muudetakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT 2012, L 356, lk 34).
   
      (2)  Nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2012, L 282, lk 58).